**TÁJÉKOZTATÓ**

**klinikák, intézetek, szervezeti egységek gazdasági vezetői részére**

**Tisztelt Gazdasági Vezető Asszony/Úr!**

Az Egyetem 2021. július 31-ig az államháztartás alrendszerébe tartozott, mely szervezetet nem terhelte az általa, közvetlenül, a kisadózónak juttatott 3 millió forintot meghaladó összeg után a 40 százalékos mértékű adófizetési kötelezettség.

2021. augusztus 1-től azonban már közfeladatot ellátó közhasznú szervezetként működik tovább az Egyetem, így az adófizetési kötelezettség a fentebb írt esetben fennáll.

*Ezzel kapcsolatos tudnivalók:*

* A 40 százalékos mértékű adót a kifizetőnek első alkalommal a 3 millió forintos juttatási értékhatár átlépését követő hónap 12-éig kell megállapítania, bevallania és megfizetnie. Ezt természetesen a teljes Egyetem szintjén kell vizsgálnunk a kisadózó vállalkozó kifizetését tekintve.
* Ezt követően pedig a tárgyév minden olyan hónapját követő hónap 12-éig, amelyben a kisadózó vállalkozásnak bevételt juttat az intézmény.
* A 40 százalékos mértékű adóról további információt a <https://www.nav.gov.hu/nav/ado/kata/Katas_vallalkozasok_e20210302.html> linken talál.
* Az összeszámítás esetünkben augusztus 1-től él, mert az adófizetési kötelezettség költségvetési szervekre nem vonatkozik.
* Mivel az adófizetési kötelezettség a számla kifizetéséhez kapcsolódik, így az összeghatár figyelésének feladatát a Pénzügyi Igazgatóság látja el.
* A megrendelés és szerződéskötés során minden költséget, kiadást tervezni szükséges, így a KATA-s vállalkozások esetében az évi 3 millió Ft feletti kifizetésekhez kapcsolódó százalékos adót is (amennyiben a szervezeti egységre terheljük ezt az adóterhet).
* A BML, BMIG elkészítése során az adóval növelt összeget kell feltüntetni, illetve a SAP-ban kötelezettségvállalásként rögzíteni.
* A havi bevallások előkészítéséhez a Pénzügyi Igazgatóság a tárgyhónapot követő hó 5. napjáig listázza a KATA-s vállalkozások részére tárgyévben történő kifizetéseket, ezt követően megállapítja az adófizetési kötelezettséget.
* Az adó kiterhelése a szervezeti egységek részére a kifizetés arányában kerül felosztásra és kiterhelésre a Pénzügyi Igazgatóság által.
* Amennyiben egy kisadózó vállalkozó több szervezeti egységgel is szerződött, a kifizetés mértéke egyetemi szinten elérte a 3 millió forintos összeghatárt és adófizetési kötelezettség keletkezik, az adó szétterhelése a kifizetések arányában akkor is szétterhelésre kerül, ha az egyes szervezeti egységeknél még nem merült volna fel adófizetési kötelezettség.
* A kisadózó vállalkozások nyilatkoztatása szükséges a csatolt minta alkalmazásával *(1. számú melléklet)*. A visszaérkezett nyilatkozatokat a titkarsag.penzugy@semmelweis-univ.hu e-mail címre küldjék meg.
* **Fokozott figyelmet kell fordítani:**
	+ új partner felvétele esetén a kisadózói státusz jelölésére az adatlapon,
	+ új szerződés megkötésekor a kisadózó partner által kiadott nyilatkozat/tájékoztatás szerződéshez csatolására,
	+ az iktatási joggal rendelkező szervezeti egységeknél a számla iktatásánál a KATA jelölésre.

Budapest, 2021. november 19.

 Tisztelettel,

 Reif Lászlóné